Rumanżiera Ingliżi se jiktbu mill-ġdid ix-xogħlijiet ta’ William Shakespeare biex jiġbdu l-qarrejja tas-Seklu 21. Id-dar tal-publikazzjoni Random House timmira li tippublika x-xogħlijiet kollha aġġornatim matul l-2016 – is-sena li fiha se jitfakkar l-400 anniversarju mill-mewt ta’ the Baird . Il-proġett, li huwa mniedi minn Penguin, semmewh  ‘Hogarth Shakespeare’. Jo Nesbo, wieħed mill-aktar awturi magħrufa tar-rumanżi tad-detektivs fl-Iskandinavja, se jagġħmel reviżjoni ta’ Macbeth, il-kanadiża Margaret Atwood se tirrevedi The Tempest u l-awtur Inglizż Howard Jacobson ħallewlu f’idejh The Merchant of Venice. Jeanette Winterson qed taħdem fuq Winter’s Tale waqt li l-Amerikana Anne Tyler, rebbieħa tal-Premju Pulitzer, se jkollha The Taming of the Shrew. L-ismijiet tar-rumanżiera l-oħra se jitħabbru fil-ġimgħat li ġejjin. L-awturi kollha ngħataw “carte blanche” biex id-drammi jagħtuhom l-aspett li jridu bil-kundizzjoni li jżommu mal-ispirtu li fih kitibhom Shakespeare.